L 28/10
MT
Il-Ġurnal Uffiċjali tal-Unjoni Ewropea
31.1.2023
(61)
Fir-rigward tal-opportunitajiet tas-sajd għall-isnow crab (Chionoecetes spp.) madwar iż-żona ta’ Svalbard, it-Trattat tad-9 ta’ Frar 1920 dwar Spitsbergen (Svalbard) (“it-Trattat ta’ Pariġi tal-1920”) jagħti aċċess ugwali u nondiskri­ minatorju għar-riżorsi madwar Svalbard lill-partijiet kollha għal dak it-Trattat, inkluż fir-rigward tas-sajd.
Il-pożizzjoni tal-Unjoni dwar dak l-aċċess, fir-rigward tas-sajd għall-isnow crab fuq il-blata kontinentali madwar Svalbard, ġiet stabbilita f’diversi notes verbales lin-Norveġja, l-aħħar fosthom datati s-26 ta’ Frar 2021, it-28 ta’ Ġunju 2021 u l-1 ta’ Awwissu 2022.Sabiex jiġi żgurat li l-isfruttament tal-isnow crab madwar Svalbard isir konsistenti ma’ kwalunkwe regola ta’ ġestjoni nondiskriminatorja li tista’ tistabbilixxi n-Norveġja, li tgawdi minn sovranità u ġuriżdizzjoni fiż-żona f’konformità mad-dispożizzjonijiet rilevanti tal-Konvenzjoni tan-Nazzjonijiet Uniti dwar id-Dritt tal-Baħar u tat-Trattat ta’ Pariġi tal-1920, huwa xieraq li jiġi stabbilit in-numru ta’ bastimenti li huma awtorizzati li jagħmlu sajd bħal dan.
L-allokazzjoni ta’ tali opportunitajiet tas-sajd fost l-Istati Membri hija limitata għall-2023.
Huwa mfakkar li fl-Unjoni r-responsabbiltà primarja li tiġi żgurata l-konformità mal-liġi applikabbli hija tal-Istati Membri tal-bandiera.
(62)
Fir-rigward ta’ opportunitajiet tas-sajd għall-bakkaljaw fl-ilmijiet ta’ Svalbard, it-Trattat ta’ Pariġi tal-1920 jagħti aċċess ugwali u nondiskriminatorju għar-riżorsi fl-inħawi ta’ Svalbard lill-partijiet kollha ta’ dak it-Trattat, inkluż firrigward tas-sajd.
Għalhekk jenħtieġ li l-Kunsill jistabbilixxi l-kwota tal-Unjoni għall-bakkaljaw fl-ilmijiet ta’ Svalbard u fl-ilmijiet internazzjonali tas-subżona 1 u d-diviżjoni 2b tal-ICES abbażi tat-TAC ta’ referenza tal-bakkaljaw Artiku tal-Grigal u tad-drittijiet tas-sajd storiċi tal-Unjoni.
F’konformità mal-fehim politiku bejn l-Unjoni u n-Norveġja firrigward tas-sajd fis-subżoni 1 u 2 tal-ICES tad-29 ta’ April 2022, in-Norveġja jenħtieġ li tistabbilixxi kwota ta’ bakkaljaw għall-bastimenti tal-Unjoni li jistadu għall-bakkaljaw fl-ilmijiet ta’ Svalbard għal 2,8274 % tat-TAC ta’ referenza fil-leġiżlazzjoni tagħha, li tikkorrispondi wkoll għad-drittijiet tal-Unjoni skont il-Ftehim ta’ Pariġi tal-1920.
Peress li d-diskussjonijiet dwar l-implimentazzjoni tal-fehim politiku bejn l-Unjoni u n-Norveġja għadhom għaddejjin, huwa xieraq li l-Unjoni tistabbilixxi għall-ewwel kwart tal-2023 kwota proviżorja tal-Unjoni għallbakkaljaw fl-ilmijiet ta’ Svalbard u fl-ilmijiet internazzjonali tas-subżona 1 u d-diviżjoni 2b tal-ICES.
Il-livell ta’ dik il-kwota proviżorja tal-Unjoni jenħtieġ li jiġi stabbilit għal 3 907 tunnellata, b’kont meħud tas-sehem storiku talUnjoni għall-bakkaljaw fl-ilmijiet ta’ Svalbard.
Barra minn hekk, in-Norveġja biħsiebha tistabbilixxi fil-leġiżlazzjoni tagħha kwota proviżorja għall-Unjoni għall-bakkaljaw fl-ilmijiet ta’ Svalbard f’dak il-livell għall-perjodu mill-1 ta’ Jannar sal-31 ta’ Marzu 2023.
Il-kwoti proviżorji jenħtieġ li jiġu allokati lill-Istati Membri f’konformità madDeċiżjoni tal-Kunsill 87/277/KEE (16) soġġetti għall-adattamenti meħtieġa minħabba l-ħruġ tar-Renju Unit millUnjoni u minħabba l-proporzjon bejn il-livell tal-kwota proviżorja tal-Unjoni u dak tas-sehem tal-Unjoni tal-istokk.
(63)
F’konformità mad-Dikjarazzjoni tal-Unjoni indirizzata lir-Repubblika Bolivarjana tal-Venezwela dwar l-għoti ta’ opportunitajiet tas-sajd fl-ilmijiet tal-Unjoni lil bastimenti tas-sajd li jtajru l-bandiera tal-Venezwela fiż-żona ekonomika esklużiva ’l barra mill-kosta tal-Guyana Franċiża (17), jeħtieġ li jiġu stabbiliti l-opportunitajiet tas-sajd għal-lutjan li huma disponibbli għall-Venezwela fl-ilmijiet tal-Unjoni.
(64)
Sabiex jiġu żgurati kundizzjonijiet uniformi għall-implimentazzjoni ta’ dan ir-Regolament, jenħtieġ li jingħataw setgħat ta’ implimentazzjoni lill-Kummissjoni sabiex l-Istati Membri individwali jkunu awtorizzati jimmaniġġaw l-allokazzjonijiet tal-isforz tas-sajd f’konformità ma’ sistema ta’ kilowatt kuljum; sabiex jingħataw jiem addizzjonali fuq il-baħar għall-waqfien permanenti tal-attivitajiet tas-sajd u għal kopertura mtejba tal-osservaturi xjentifiċi; u sabiex jiġu stabbiliti formati ta’ spreadsheet għall-ġbir u għat-trażmissjoni ta’ informazzjoni dwar it-trasferimenti ta’ jiem fuq il-baħar bejn bastimenti tas-sajd li jtajru l-bandiera ta’ Stat Membru.
Il-Kummissjoni jenħtieġ li teżerċita dawk is-setgħat f’konformità mar-Regolament (UE) Nru 182/2011 tal-Parlament Ewropew u tal-Kunsill (18).
(16) 87/277/KEE: Id-Deċiżjoni tal-Kunsill tat-18 ta’ Mejju 1987 dwar l-allokazzjoni ta’ possibbiltajiet għall-qabda tal-merluzz fir-reġjun ta’ Spitsbergen u Bear Island u fid-Diviżjoni 3M kif inhi definita fil-Konvenzjoni tan-NAFO (ĠU L 135, 23.5.1987, p. 29).
(17) Id-Deċiżjoni tal-Kunsill (UE) 2015/1565 tal-14 ta' Settembru 2015 dwar l-approvazzjoni, f'isem l-Unjoni Ewropea, tad-Dikjarazzjoni dwar l-għoti ta' opportunitajiet tas-sajd fl-ilmijiet tal-UE lil bastimenti tas-sajd li jtajru l-bandiera tar-Repubblika Bolivarjana talVenezwela fiż-żona ekonomika esklussiva 'l barra mill-kosta tal-Gujana Franċiża (ĠU L 244, 19.9.2015, p. 55).
(18) Ir-Regolament (UE) Nru 182/2011 tal-Parlament Ewropew u tal-Kunsill tas-16 ta’ Frar 2011 li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju mill-Kummissjoni tas-setgħat ta’ implimentazzjoni (ĠU L 55, 28.2.2011, p. 13).